[{"text_idx": "#000001", "text": "AvalehtKoondisedEesti rahvusmeeskondRenee Teppan: teen ko\u0303ik selleks, et asi minu taha ei ja\u0308a\u0308ks"}, {"text_idx": "#000005", "text": "Eesti rahvusmeeskond lo\u0303petas EM-i eelse koduse kontrollturniiri 1:3 kaotusega maailma tippude hulka kuuluvale Bulgaariale. Meeskonna diagonaalru\u0308ndaja Renee Teppani so\u0303nul vo\u0303ib Eesti koondise seisuga hetkel rahul olla."}, {"text_idx": "#000006", "text": "\u201cMa arvan, et ma\u0308ngijate seis on okei. Enam pole tunne raske, kuna koormusi on treeningutel maha vo\u0303etud. Vo\u0303ib-olla tulebki lihtsalt kohaneda hea tundega ka. Iseenesest on isegi hea, et ko\u0303ik veel liiga varakult va\u0308ga ha\u0308sti pole. Turniir tuleb ju pikk. Samas, loomulikult oleks saanud ja vo\u0303inud ta\u0308na (eile \u2013 toim.) paremini asju teha. Eks Bulgaaria surus ha\u0308sti ka, pole midagi o\u0308elda,\u201d ra\u0308a\u0308kis meie resultatiivseimana 15 punkti (+4) kogunud Teppan."}, {"text_idx": "#000007", "text": "\u201cKa enda seis on vist enam-va\u0308hem. Natuke vo\u0303iks tervise veel paremaks saada, kuna ko\u0308ha ja nohu on viimastel pa\u0308evadel seganud. Aga selle taha ma ei poe. Bulgaaria on korralik sats. Eks me na\u0308rviliselt alustasime, aga teisest geimist la\u0308ks ma\u0308nguks. Hea oli enne EM-i sellise vastasega ma\u0308ngida.\u201d"}, {"text_idx": "#000009", "text": "\u201cMingid liigutused on peas kinni. Eriti ma\u0308ngu alguses. Midagi hullu iseenesest pole, kuigi ma neelan tablette nu\u0308u\u0308d ja ilmselt ka EM-i ajal. Vo\u0303tan EM-i endale sihiks ja see, mis tuleb pa\u0308rast EM-i, ei ole minu jaoks hetkel oluline,\u201d u\u0308tles Teppan enesekindlalt."}, {"text_idx": "#000010", "text": "26-aastane Teppan kannab koondises ta\u0308navu esmakordselt kindla po\u0303hidiagonaali rolli, sest Oliver Venno ja\u0308i EM-ile lendavast meeskonnast teatavasti va\u0308lja."}, {"text_idx": "#000011", "text": "\u201cTegelikult Hindrek (Pulk) on ju ha\u0308sti sekkunud kontrollma\u0308ngudes. Aga jah, eks roll ole suurem ja kandvam kui varem, aga selleks on mind ette valmistanud kaks viimast hooaega suurtes liigades ja suurtes klubides. See karastab ha\u0308sti. Ma arvan, et pole probleemi. Teen ko\u0303ik selleks, et asi minu taha ei ja\u0308a\u0308ks,\u201d lisas Teppan."}, {"text_idx": "#000015", "text": "Rahvusmeeskond testib vormi Eestis resideeruva Ukraina juunioride koondise vastu, hiljem vo\u0303o\u0303rustatakse ka ta\u0308iskasvanuid"}, {"text_idx": "#000020", "text": "Meeste rahvuskoondis koguneb aprilli keskel u\u0308linoore koosseisuga"}, {"text_idx": "#000021", "text": "Peatreener Soli arvamus \u201csurmagrupist\u201d: vanemad belglased on ohtlikud, aga peame jahtima esikohta"}, {"text_idx": "#000022", "text": "Eestlased va\u0308lismaal: Keele play-off algas edukalt, Tammemaa ja\u0308i napilt karikafinaali ukse taha"}]